iPhone XS Max Ahvure iPhone XR Ge Battery Varugadha - Vaguthu\nއައިފޯން އެކްސް އާރ ގައި އެކްސް އެސް އަދި މެކްސް ވުރެ ވަރުގަދަ ބެޓްރީއެއް\nދިވެހިންގެ ތެރޭގައި އައިޕޯންގެ ވާހަކައަކީ ވަރަށް އާއްމު ވާހަކައެކެވެ. އެކި މޮޑެލްތަކުގެ ފޯންތައް އެކި މީހުން ގަންނަ އިރު މިހާރު އެންމެ ބާރަށް ދެކެވޭ އެއް ވާހަކައަކީ އައިފޯން އެކްސް އާރ ނުވަތަ އައިފޯންގެ އަގު ހެޔޮ ފޯންގެ ވާހަކައެވެ.\nއައިފޯން އެކްސް އާރއަކީ އެޕަލްގެ އެހެން ފޯންތަކާއި އަޅާ ބަލާއިރު ވަރަށް އަގު ހެޔޮ ފޯންއެކެވެ. މިފޯންއަށް ގިނަ މީހުން ކިޔަނީވެސް އެޕަލް ބަޖެޓް ފޯންނެއެވެ.\nބަޖެޓް ފޯން އަކާ ބަލާއިރު އެޕަލްގެ މި ފޯންއަކީ ފާހަގަކޮށްލެވޭ ވަރުގެ ފޯންއެކެވެ. އެޕްލްގެ ފަހުގެ އައިފޯން އެކްސް އެސް މެކްސްގެ ގިނަ ފީޗަރ ތަކެއް މިފޯންގައި ހުރިއިރު، މިފޯން ވަނީ ބައެއް ކަންކަމުގައި އެޕަލްގެ ފަހުގެ ފޯންތައް ޖަހާލާފައެވެ.\nޓޮމްސް ގައިޑްއިން ކޮށްފައިވާ ދިރާސާއެއްގައި ދައްކާ ގޮތުން އައިފޯން އެކްސް އާރއިން މާގިނަ ވަގުތު ކޯލްކޮށްގެން ހުރެވެއެވެ. މިގޮތުން އައިފޯން އެކްސް އާރއިން 25 ގަޑިއިރު ކޯލްގައި ބެޓްރީ ހުސްނުވެ ހުރެވެއެވެ. ނަމަވެސް އައިފޯން އެކްސް އެސްގައި ހުރެވެނީ އެންމެ 21 ގަޑިއިރުގައެވެ. މީގެ އިތުރުން އިންޓަރނެޓް ބޭނުން ކުރާ ވަގުތުވެސް އައިފޯން އެކްސް އާރގެ ބެޓްރީ ދަނީ މަދުންނެވެ. މިގޮތުން އައިފޯން އެކްސް އާރގައި 15 ގަޑިއިރު މެދު ކެނޑުމެއްނެތި ޗާޖް ނުކޮށް ބޭނުން ކުރެވެއެވެ. އައިފޯން އެކްސް އެސް މެކްސްގައި ބޭނުން ކުރެވެނީ 13 ގަޑިއިރުގައެވެ. މިއީ މަޝްހޫރު ޓެކްސައިޓްއެއް ކަމަށްވާ ޓޮމް ޗެކްއިން ނެރެފައިވާ ޑޭޓާ ތަކެކެވެ.\nބަޖެޓް ފޯންއެއް ނަމަވެސް އައިފޯން އެކްސް އާރގައި ގިނަ ފީޗަރ ތަކެއް ހިމެނެއެވެ. މިގޮތުން ވަޔަރލެސް ޗާޖިން ފަދަ ގިނަ ކަންތައްތަކެއް މިފޯންއިން ކުރެވެއެވެ.


SunOnline: Thomas Cook India aa eku raajje ishthihaaru kuran campaign eh\nތޯމަސް ކުކް އިންޑިއާޔާ އެކު ރާއްޖެ އިޝްތިހާރު ކުރަން ކެމްޕެއިނެއް\nވީއައިއޭ ގައި ފަތުރުވެރިންނަށް ހިދުމަތްދޭ ކައުންޓަރުތައް --- ސަން ފޮޓޯ: އިބްރާހިމް އިފާޒް\nއިންޑިއާގެ އެންމެ ބޮޑު އެއް ޓްރެވަލް ކުންފުނި ތޯމަސް ކުކް އާ ގުޅިގެން އެ ގައުމުގައި ރާއްޖޭގެ ފަތުރުވެރިކަން އިޝްތިހާރު ކުރުމަށް ކެމްޕެއިނެއް ފަށައިފިއެވެ.\nއެމްއެމްޕީއާރުސީ އިން ބުނީ މި ކެމްޕެއިނުގެ ދަށުން ތޯމަސް ކުކް އިންޑިއާ އާއެކު ރާއްޖޭގެ ފަތުރުވެރިކަން އިޝްތިހާރު ކުރުމަށް ގިނަ ހަރަކާތްތައް ކުރިއަށް ގެންދާނެ ކަމަށެވެ.\nތިން މަހަށް ކުރިއަށް ގެންދާ މި ކެމްޕެއިނާ ގުޅޭގޮތުން އެމްއެމްޕީއާރުސީގެ މެނޭޖިން ޑިރެކްޓަރު ތޮއްޔިބު މުހައްމަދު ވިދާޅުވީ ރާއްޖެ އަކީ ހަމައެކަނި ހަނީމޫން ޑެސްޓިނޭޝަނެއް ނޫން ކަމަށާއި ރާއްޖެ އަންނަ ފަތުރުވެރިންނަށް ގިނަ ކަންތަކެއް ތަޖުރިބާ ކުރެވޭނެ ކަމަށެވެ.\nތޯމަސް ކުކް އިންޑިއާގެ އެކި ޕްލެޓްފޯމުތައް މެދުވެރިކޮށް އިންޑިއާ ގައި ރާއްޖެ އިޝްތިހާރު ކުރުމުގެ ކަންތައް ކުރިއަށް ގެންދާނެއެވެ.\nތޯމަސް ކުކް އިން ބުނީ އިންޑިއާގެ ޓޫރިސްޓުންގެ މެދުގައި ރާއްޖެ އަކީ މިހާރުވެސް މަގުބޫލު މަންޒިލެއް ކަމަށެވެ. ކުރިއަށް އޮތްތަނުގައިވެސް ރާއްޖޭގެ ޓޫރިޒަމް އިޝްތިހާރު ކުރުމަށް އެމްއެމްޕީއާރުސީ އާއި ގުޅިގެން މަސައްކަތް ކުރާނެ ކަމަށް އެ ކުންފުނިން ވަނީ ބުނެފައެވެ.\nއިންޑިއާ އަކީ ރާއްޖެއަށް އެންމެ ގިނަ ޓޫރިސްޓުން އަންނަ އެއް ގައުމެވެ. މިދިޔަ އަހަރު އެންމެ ގިނަ ޓޫރިސްޓުން އައިސްފައި ވަނީ އިންޑިއާ އިންނެވެ. މިއަހަރުގެ މިހާތަނަށް ދެވަނަ އަށް އެންމެ ގިނަ ޓޫރިސްޓުން އައިސްފައިވަނީ ވެސް އިންޑިއާ އިންނެވެ.


ކަނޑުމަތީގައި މަރުވާ މުސްލިމެއްގެ ހަށިގަނޑު ކަނޑުފެއްތުމުގެ ޙުކުމް2– DhiSalafiyyah\nކަނޑުމަތީގައި މަރުވާ މުސްލިމެއްގެ ހަށިގަނޑު ކަނޑުފެއްތުމުގެ ޙުކުމް 2\n17/09/2017 ފިޤުހާއި އޭގެ ޢިލްމުތައް, ފިޤުހީ މައްސަލަތައްއައްޝައިޚް ޢިމްރާން މުޙައްމަދު ޢަލީ\nއައްޝައިޚް ޞިއްދީޤު ޙަސަން ޚާނު ވިދާޅުވިއެވެ.\n“މަރުވެފައިވާ މީހާ ވަޅުލުމަކީ ވާޖިބެކެވެ. އެބަހީ: މަރުވެފައިވާ މީހެއްގެ މަސްގަނޑު ވަޅަކަށްލައި ފަސްއެޅުމަކީ ވާޖިބެކެވެ. އެއީ މިނިކާ ޖަނަވާރުތަކަށް އޭނާ ކޮނެގެން ނުނެގޭނެ ގޮތަށް، އޭނާ ރައްކާތެރިވާނެ ގޮތަށެވެ. އަދި ޢާންމުކޮށް އަންނަ ރާޅެއްގައިވެސް އޭނާ ކަޝްފުނުވާނެ ގޮތަށެވެ. އެކަމުގައި ޚިލާފެއް ނުވެއެވެ. އެކަން އިސްލާމީ ޝަރީޢަތުގައި ޝައްކެތްނެތި ޘާބިތުވެފައިވެއެވެ. އަދި ޟަރޫރީކޮށް ކޮންމެހެންވެސް އެނގެންޖެހޭ ކަންކަމުގެ ތެރެއިން ހިމެނޭކަމެކެވެ.”\nޝައިޚް އިބްނު ޢުޘައިމީން ވިދާޅުވިއެވެ.\nމައްޔިތާ ވަޅުލުމަކީވެސް ކިފާޔަތުގެ ފަރުޟެކެވެ. އެހެނީ އެއީ އަޅުތަކުންނަށްޓަކައި ލެއްވި މިންނަތެއް ކަމުގައި ﷲ ތަޢާލާވަނީ ބަޔާންކުރައްވާފައެވެ. އެއިލާހު ވަޙީކުރެއްވިއެވެ.\nމާނައީ: “ދިރިތިބި މީހުންނާއި، މަރުވެފައިވާ މީހުން އެތަނަށް އެއްކުރައްވާނެ ތަނެއް ކަމުގައި، ތިމަންއިލާހު ބިން ނުލައްވަން ހެއްޔެވެ؟”\nޟަރޫރީ ޙާލަތެއް ޖެހިފައިވާ މީހުންނަށް އަޅުގަނޑުމެންގެ ގެތަކުގައި ހިޔާވަހިކަން ދޭފަދައިން އަދި ޟަރޫރީ ޙާލަތްތަކުގައި އެތަނުގައި އެބައިމީހުންނަށް ނިވާކަން ދޭފަދައިން، މަރުވެފައިވާ މީހުންވެސް ކަށްވަޅަށްލާ ނިވާކުރަންޖެހެއެވެ. ﷲ ތަޢާލާ ވަޙީކުރެއްވިއެވެ.\n﴿ثُمَّ أَمَاتَهُ فَأَقْبَرَهُ﴾ [سورة عبس ٢١]\nމާނައީ: “ދެން އެއިލާހު އޭނާ މަރުގެންނެވިއެވެ. އަދި އޭނާ ކަށްވަޅުގައި ލެއްވިއެވެ.”\nފަހެ ހަމަކަށަވަރުން މިއާޔަތް އައިސްފައިވަނީ މިންނަތެއްގެ ވާހަކަ ބަޔާންކޮށްދެއްވުމަށެވެ. އެހެނީ އޭނާ ވަޅުލެވުމަކީ ﷲ ތަޢާލާ އޭނާއަށް ދެއްވާފައިވާ މާތްކަމެކެވެ. އެހެނިހެން މުޅަތަކެތި ފަދައިން އެއީ އެކި ތަންތަނަށް އުކާލެވޭ އެއްޗެއްކަމުގައި އެއިލާހު އޭނާ ނުލައްވައެވެ. އަދި ކިއެއް ހެއްޔެވެ. އޭނާ މާތްކުރެއްވުމުގެ ގޮތުން އޭނާ ވަޅުލައި ފޮރުވާލެވެއެވެ.\nއެހެންކަމުން ވާޖިބުވެގެންވަނީ މީހަކު މަރުވެއްޖެނަމަ، އޭނާ ވަޅުލުމެވެ. އަދި އެފަދަ މީހަކު ކަނޑަށް އެއްލާލުމަކީ ހުއްދަކަމެއް ނޫނެވެ. އަދި ބިމުގެ މަތީގައި ހެދިފައިވާ ތަންތަނުގައިވާ ކޮޓަރިފަދަ ތަންތަނުގައިވެސް ވަޅުލުމަކީ ހުއްދަކަމެއް ނޫނެވެ. އެހެނީ ޤަބުރެއްގެ ޝަރުޠަކީ ބިމު އަޑީގައި ވަޅުލުމެވެ.\nއެހެނަސް މައްޔިތަކު ބިންމަތީގައި ވަޅުލުމަށް ޢުޛުރުވެރިވާނަމަ އެޙާލަތުގައި އެޟަރޫރަތަށްޓަކައި އޭނާ ކަނޑުފެއްތިދާނެއެވެ. އެއީ މިޘާލަކަށް ދުރު ޙިސާބެއްގައި ދަތުރުކޮށްފައި ދިޔަ ކަނޑުއުޅަނދެއްގައި އޭނާ މަރުވުމެވެ. އަދި ހިކިފަސްތަނަކަށް އެ ހަށިގަނޑު ވަޅުލުމަށް ގެންދެވޭނެ ގޮތެއް ނެތްނަމައެވެ.\nއެހެންކަމުން ކަނޑުގައި މަރުވާ މީހުންނާމެދު ދަންނައެވެ. އެމީހާ އެއްގަމުގައި ވަޅުލުމަށްޓަކައި، ހިކިފަސްތަނަކަށް ދެވެންދެން މަޑުކުރެވެން އޮތްނަމަ ނުވަތަ ކައިރި ރަށަކަށްވިޔަސް ދެވެން އޮތްނަމަ، މަޑުކުރުމަކީ ވާޖިބެކެވެ.


Aharuge mihaathanah 22.9 kilo ahvure gina drug athulaifi\nރާއްޖެއިން ހައްޔަރު ކުރި އަންހެނެއްގެ އަތުން ފެނުނު މަސްތުވާތަކެތި: ރާއްޖެއަށް މިހާރު މަސްތުވާތަކެތި ގިނައިން އެތެރެ ކުރަނީ ބަންގުލަދޭޝްގެ މީހުން މެދުވެރިކޮށް\nމޯލްޑިވްސް ކަސްޓަމްސް ސާވިސް އޮޕަރޭޝަންތަކުގައި މި އަހަރު މިހާތަނަށް 22.9 ކިލޯއަށް ވުރެ ގިނަ މަސްތުވާތަކެތި އަތުލައިގެންފި އެވެ. ކަސްޓަމްސް އިން ބުނީ އެ އަދަދު ހަމަވަނީ 54 ހާދިސާއެއްގައި ކަމަށެވެ. މިއީ ކަސްޓަމްސް އިން މިގޮތަށް މަސްތުވާތަކެތީގެ ތަފާސް ހިސާބުތަކެއް އާންމު ކުރި ފުރަތަމަ ފަހަރެވެ. މީގެ ކުރިން މުޅިން ވެސް އާންމު ކުރަނީ ހިނގި ހާދިސާއެއްގެ މައުލޫމާތެކެވެ.\nކަސްޓަމްސްގެ ހިސާބުތައް އަހަރުގެ މިހާ ހިސާބަށް ދައްކާ ގޮތުން މިއަހަރު މިހާތަނަށް 54 ކޭސް އެއްގައި 22.9 ކިލޯގެ މަސްތުވާތަކެތި އަތުލައިގެންފައިވާއިރު އޭގެ ތެރޭގައި ފޯސްޓްގެ މަގުން މަސްތުވާތަކެތި ގެނައި 44 ހާދިސާއެއް ހިމެނެ އެވެ. އަދި އެތަކެތީގެ ބަރުދަން 4.7 ކިލޯ އަށް އަރަ އެވެ.\nފަސިންޖަރުންގެ ލަގޭޖުން މަސްތުވާތަކެތި އަތުލައި ގަނެވުނު ހާދިސާތަކުގެ އަދަދު ނުވައެކެވެ. އެއީ 12.9 ކިލޯ އެވެ.\nއަތުލެވުނު މައިގަނޑު ބާވަތްތައް\nކެނަބިސް:7ކޭސް - 9.3 ކިލޯ\nހަޝިޝް އޮއިލް:2ކޭސް - 1.8 ކިލޯ\nހެރޮއިން:7ކޭސް - 8.9 ކިލޯ\nކަނޑު މަގުން އެތެރެ ކުރަނިކޮށް މަސްތުވާތަކެތި އަތުލައިގަނެވުނީ އެންމެ ހާދިސާއެއްގަ އެވެ. އެއީ 5.3 ކިލޯގެ މަސްތުވާތަކެއްޗެ. މީގެ ތެރެއިން ހ ހާދިސާއެއްގައި ބަނގުލަދޭޝް ރައްޔިތުން ހިމެނޭ އިރު އެ މީހުންގެ އެހީގައި 9.6 ކިލޯގެ މަސްތުވާތަކެތި އެތެރެ ކުރި އެވެ.\nމޯލްޑިވްސް ޕޮލިސް ސާވިސް މަސްތުވާތަކެތި މޯލްޑިވްސް ކަސްޓަމްސް ސާވިސް + ބިދޭސީން\n17 ކިލޯ ޑްރަގް ގެނައީ އިންޑިއާ މަގުން\nތިން މިލިއަން ރުފިޔާގެ ޑްރަގް އަތުލައިގެންފި\n3.5 ކިލޯގެ މަސްތުވާތަކެތި އަތުލައިގެންފި


Dhove isthirikuraa dhemafirin "instagram modelunnah" | Mihaaru\nދެމަފިރިން އެ މީހުންގެ ލޯންޑްރީގައި.\nދޮވެ އިސްތިރިކޮށްދޭ ދުވަސްވީ ދެމަފިރިއަކު "އިންސްޓަގްރާމް މޮޑެލުންނަށް"\n25 ޖުލައި 2020 - 08:23\nޓައިވާނުގައި ދޮވެ އިސްތިރިކޮށްދިނުމުގެ ހިދުމަތް ދޭ ދެމަފިރިއަކު، ކަސްޓަމަރުން ނުގެންގޮސް ހުރި އަންނައުނު ލައިގެން މޮޑެލްކޮށް ފޮޓޯ ނަގައި، އިސްޓަގްރާމްގައި ޕޯސްޓްކުރަން ފެށުމާ އެކު ބޮޑު މަޝްހޫރުކަމެއް ލިބިއްޖެ އެވެ.\nއުމުރުން 84 އަހަރުގެ ޗަންގް ޝޯ-އާ އާއި ފިރިމީހާ ވެން ޖީ، 83، އަށް އިންސްޓަގްރާމް އެކައުންޓެއް ހަދައިދިނީ އެ މީހުންގެ ކާފަ/މާމަ ދަރިއެކެވެ. "ވޯންޓްޝޯއޭސްޔަންގް" ގެ ނަމުގައި ހުޅުވި އެކައުންޓްގައި މިހާރު ދެމަފިރިން މޮޑެލްކޮށް ނަގާފައިވާ އެތައް ފޮޓޯއެއް ޕޯސްޓްކޮށްފައިވެ އެވެ. މިއާ އެކު އާންމުންގެ ސަމާލުކަން ލިބި ދެމަފިރިން މިހާރު ވަނީ "އިންސްޓަގްރާމް ސެލެބްރިޓީންނަށް" ވެފަ އެވެ.\nޗަންގް އާއި ޖީ ފޮލޯކުރާ މީހުންގެ އަދަދު މިހާރު 144،000 އަށް ވުރެ ގިނަ އެވެ.\nމި ދެމަފިރިންނަކީ ޓައިވާނުގެ އައްސޭރިފަށުގެ ސިޓީއެއް ކަމަށްވާ ޓައިޗުންގައި ދިރިއުޅޭ ދެ މީހުންނެވެ. އެ މީހުން ދޮވެ އިސްތިރިކޮށް ދިނުމުގެ ހިދުމަތްދޭތާ މިހާރު 70 އަހަރުވެއްޖެ އެވެ.\nއިންސްޓަގްރާމްގައި ލިބުނު މަޝްހޫރުކަމާ ބެހޭ ގޮތުން ޖީ ބުނީ އެ މީހުން "ދުނިޔެ އަށް ދައްކައިލި" ކާފަ ދަރިއަށްޓަކައި މިހާރު އުފާވާ ކަމަށެވެ.\n"އިންސްޓަގްރާމަށް ފޮޓޯލާން ފެށި އިރު އަހަރެމެން ތިބީ މީހުން މިކަމާ ދޭތެރޭ ދެކޭނެ ގޮތެއް ނޭނގޭތީ ވަރަށް ހާސްވެފައި. ކުރިން ހީކުރީ މީހަކު މި ނުވެސް ބަލާނެ ކަމަށް. އެކަމަކު ހީކުރި ގޮތާ ހިލާފަށް ގިނަ ބައެއްގެ ސަމާލުކަން ލިބި މިކަމަށް ސަޕޯޓްކޮށް ހިތްވަރުދޭން ފެށީމަ ވަރަށް އުފާވި." ޖީ ބުންޏެވެ.\nކާފަ އާއި މާމަ މަޝްހޫރުކޮށްލަދިން 31 އަހަރު ރީފް ޗަންގް ބުނިގޮތުގައި އެ ދެ މީހުންނަކީ އާއިލާއަށްޓަކައި ގުރުބާންވި އަދި މުޖުތަމައަށް ވަރަށް ބޭނުންތެރި ހިދުމަތެއް ދޭ ބައެކެވެ. އެހެންވެ އެ މީހުންގެ ކުރާ މަސައްކަތުގެ އަގުވަޒަންކުރުމުގެ ގޮތުން ވެސް ތަންކޮޅެއް މަޖާ އަދި އަޅައިގަންނަ ކަހަލަ ކަމެއް ކުރަން ބޭނުންވީ ކަމަށް ބުންޏެވެ.\n"އެހެންވެ އައި ހިޔާލެއް، ކަސްޓަމަރުން ނުގެންގޮސް ހުރި އަންނައުނާއި ތޮއްޕާއި ސްކާފާއި އެ ނޫން ވެސް އެ ބާވަތުގެ ތަކެތި ބޭނުންކޮށްގެން ކާފަ އާއި މާމަ ލައްވައި މޮޑެލްކުރުވާފައި އެންމެންނަށް ދައްކައިލުމަކީ،" ރީފް ބުންޏެވެ. "މިކަމުން އަހަރެން އެ މީހުންނަށް އަންގައި ދޭން ބޭނުންވި އަނެއް ކަމަކީ ވަކި ކަމެއް ކުރާކަށް ވަކި އުމުރެއް ވެސް ނެތްކަން."\nއޭނާ ކިޔައިދިން ގޮތުގައި ކާފަ އަކީ އަބަދު ވެސް ސޫޓްލާން ލޯބިކުރި މީހެކެވެ. އެކަމަކު މަސައްކަތުގައި އަބަދު ބިޒީކޮށް އުޅެން ޖެހުމުން ނަލަހެދިލާނެ މާ ގިނަ ފުރުސަތުތަކެއް ލިބިފައި ނެތް ކަމަށް ބުންޏެވެ.\n"އެކަމަކު މޮޑެލްކުރަން ހަދައިގެން މިހާރު އެ ދެ މީހުންނަށް ވެސް ނުލެވޭ އެއްޗެއް ނެތް." ރީފް ބުންޏެވެ.\nA post shared by 萬秀的洗衣店｜WANT SHOW as young (@wantshowasyoung) on Jul 7, 2020 at 8:50pm PDT\nޗަންގް ބުނިގޮތުގައި އޭނާ ޒުވާން ދުވަސްވަރު މާމަ އަކީ ވެސް ވަރަށް ފެޝަންކޮށް އުޅުނު މީހެކެވެ.\n"އޭރުގެ އެންމެ މަޝްހޫރު އަންހެން ތަރިންނާ އެއްގޮތަށް ހެދުން އެޅި މީހެއް މާމަ އަކީ. އެ ހަނދާންތައް އަދިވެސް ވަރަށް އާ. އޭރު ދެ އަލަމާރި ފުރާ މާމަގެ އެކި ސްޓައިލްގެ ހެދުންތައް އޮންނާނެ،" އޭނާ ބުންޏެވެ. "މިހާރު އަހަރެން މިގޮތަށް ފާޑުފާޑުގެ އެއްޗެހި ލައިގެން ފޮޓޯ ނެގީމަ މާމަ މަތިން ހަނދާން ވަނީ."\nއިތުރު ލިޔުންތައް ފެޝަން އުމުރުން ދުވަސްވީ މީހުން ޓައިވާން


SunOnline: Niuma ge Filmee Career Rishmee aai Ravee ge Tribute akun\nނިއުމާގެ ފިލްމީ ކެރިއަރު ރިޝްމީ އާއި ރަވީގެ ޓްރިބިއުޓަކުން!\n06 Jan 2019, 08:30\nރިޝްމީ އަދި ރަވީގެ ހުށަހެޅުމުގެ ތެރެއިން-\nފިލްމީދާއިރާގައި އަބަދަށް ފެހި ނިއުމާ މުހައްމަދު ސްކްރީނުން ގެއްލުމަކީ އެދާއިރާއަށް ފަޅުކަމެއް ލިބޭނެ ކަމެކެވެ.\nނިއުމާ ސްކްރީނުން ގެއްލުނީ ބެލުންތެރިންނަށް ހަދިޔާއެއް ދޫކޮށްލާފައެވެ. އެއީ އޭނާގެ އެންމެ ފަހު ފިލްމު "ނިވައިރޯޅި"އެވެ. ބޮޑު އުންމީދުތަކަކާއެކު ފިލްމު ވަނީ މިދިޔަ ބުރާސްފަތި ދުވަހުގެ ރޭ ޕްރިމިއާކޮށްފައެވެ.\nފިލްމުގެ ޕްރިމިއާ ނައިޓްއިން ފެނިގެންދިޔަ އެންމެ ހާއްސަ ހުށަހެޅުމަކީ ރިޝްމީ ރަމީޒް އަދި ރަވީ ފާރޫގްގެ ޓްރިބިއުޓެވެ. ފަސް ވަރަކަށް މިނެޓުތެރޭ ނިއުމާގެ އެންމެ މަގްބޫލުވި އަށް ވަރަކަށް ލަވައިގެ ލަވަ ސެޓަކުން ނިއުމާގެ ފިލްމީ ކެރިއަރު ވަނީ ދެތަރިން ހުށަހަޅާލަދީފަ އެވެ.\nރިޝްމީ އަދި ރަވީގެ ހުށަހެޅުމުގެ ތެރެއިން---\n"އެ ކީއްވެހޭ ނިވާވަމުން އެ ހަނދު ފިލީ"، "ރުހެންޏާ ލޯބިދީ"، "ޖާދޫގަރް" ފަދަ މަގްބޫލު ލަވަތަކަށް މިދެތަރިން ވަނީ ނަށާފައެވެ. އަދި ލަވަތަކުގެ މަގްބޫލު ސްޓެޕްތައް ވަނީ ދައްކާލާފަ އެވެ.\nލަވަ ސެޓް ހުށައަޅައިދިނުމަށްފަހު ނިއުމާ ސްޓޭޖަށް އަރުވައި ރިޝްމީ އަދި ރަވީ ބުނީ ނިއުމާގެ މުޅި ފިލްމީ ހަޔާތް ފަސް ވަރަކަށް މިނެޓުން ގެނެސް ނުދެވޭނެ ކަމަށެވެ. އަދި ނިއުމާ ހުރި މަގާމަށް ފިލްމީ ދާއިރާގެ އެއްވެސް މީހަކަށް ނާދެވޭނެ ކަމަށް ރިޝްމީ ބުންޏެވެ.\nއައިޓަމަށްފަހު ރިޝްމީ ވާހަކަދައްކަނީ--\n"މިދާއިރާގައި ނިއުމާ ހުރި މަގާމަށް އެއްވެސް ތަރިއަކަށް ނާދެވޭނެ. ނިއުމާ ރީޕްލޭސްއެއް ނުކުރެވޭނެ،"\nކަރީނާގެ "ގުޑް ނިއުސް" އެމެޒޯންގައި


Qatar Travel Mart 2021 gai Raajjein baiverivehjje - vNews.mv\nގަތަރު ޓްރެވެލް މާޓް 2021 ގައި ރާއްޖޭން ބައިވެރިވެއްޖެ\nމަރްޔަމް ލީން 17 November 2021, 23:16\nމެދު އިރުމަތީގަ ބާއްވާ އެންމެ މަގުބޫލް ޓްރެވަލް ޓްރޭޑް ފެއާ ކަމުގައިވާ ގަތަރު ޓްރެވެލް މާޓް 2021 ގައި ރާއްޖޭން ބައިވެރިވެއްޖެއެވެ.\nމި ފެއާ ކުރިއަށްދާނީ މި މަހު 16 ވަނަ ދުވަހުން ފެށިގެން 18 ވަނަ ދުވަހުގެ ނިޔަލަށެވެ. މި ފެއާގެ އިތުރުން މި މަހު 16 ވަނަ ދުވަހުގެ ރޭ ވިޒިޓް މޯލްޑިވްސް އިން ދޯހާގައި ރާއްޖެ އަށް ހާއްސަ ރޯޑްޝޮއެއް ވަނީ ބާއްވާފައެވެ\nގަތަރު ޓްރެވެލް މާޓްގައި ވިޒިޓް މޯލްޑިވްސް އާއެކު ފަތުރުވެރިކަމުގެ ސިނާއަތުގައި ހަރަކާތްތެރިވާ 22ކުންފުންޏަކުން ވަނީ ބައިވެރިވެފައިވެއެވެ. އަދި ރޯޑްޝޯގަ ވިޒިޓް މޯލްޑިވްސް އާއެކު 10 އިންޑަސްޓްރީ ޕާޓްނާސް ބައިވެރިވިއެވެ.\nމި ފެއާގައި ރާއްޖެ އިޝްތިހާރު ކުރެވިގެންދާނީ ރާއްޖޭގެ ގުދުރަތީ ރީތި މަންޒަރުތަކުން ފަރުމާކުރެވިފައިވާ 12 އަކަމީޓަރުގެ ސްޓޭންޑެއްގައެވެ. މި ފެއާގެ ތެރެއިން ރާއްޖެއަކީ ފަތުރުވެރިން ދަތުރުކުރުމަށް އެންމެ ރައްކާތެރި މަންޒިލްގެ ގޮތުގައި އިޝްތިހާރު ކުރެވިގެންދާނެއެވެ.\nއަދި ފެއާގެ ސްޓޭންޑުގައި ރާއްޖޭގެ ގުދުރަތީ ރީތިކަން ދައްކުވައިދޭ ޕްރޮމޯޝަނަލް ވީޑީއޯއެއް ދެއްކުމަށް ވަނީ ހަމަޖެހިފައެވެ. ރާއްޖޭގެ ސްޓޭންޑަށް ޒިޔާރަތްކުރާ ފަރާތްތަކުގެ މެދުގައި ރާއްޖެއާއި ބެހޭ ސުވާލުތައް އެކުލެވޭ ކުއިޒެއް ކުރިއަށްގެންދެވޭނެއެވެ. މިކުއިޒުގައި ބައިވެރިވާ ފަރާތްތަކުގެމެދުގައި ނެގޭ ގުރުއަތަކުން މޮޅުވާ ފަރާތަކަށް ރާއްޖޭގެ ހިލޭ ޗުއްޓީ ހޭދަކުރުމުގެ ފުރުސަތު ވަނީ ދީފައެވެ. މި ގުރުއަތު ސްޕޮންސާކޮށްފައިވަނީ ޖޭ ޑަބްލިޔު މެރިއޮޓްއިންނެވެ.\nގަތަރު ޓްރެވެލް މާޓްގެ ރާއްޖޭގެ ސްޓޭންޑް ފަރުމާކުރެވިފައި ވަނީ ރައްކާތެރިކަމުގެ ފިޔަވަޅުތަކާ އެއްގޮތްވާ ގޮތުންގެ މަތިންނެވެ. ރާއްޖޭގެ ސްޓޭންޑުގައި ހަރަކާތްތެރިވާ ފަރާތްތަކާއި އަދި ޒިޔާރަތްކުރައްވާ ފަރާތްތަކަށް ރައްކާތެރިކަން ކަށަވަރުކުރުމުގެ ގޮތުން އެއްފަހަރާ ސްޓޭންޑަށް ވަދެވޭ މީހުންގެ އަދަދު ބަލަހައްޓައި ކޮންޓްރޯލް ކުރުމުގެ އިންތިޒާމްވެސް ހަމަޖެހިފައި ވެއެވެ.\nވިޒިޓް މޯލްޑިވްސް އިން މެދު އިރުމަތީ މާކެޓްގައި ރާއްޖޭގެ މަގުބޫލު ދަމަހައްޓާ އިޝްތިހާރުކުރުމުގެ ގޮތުން މިއަހަރު ވަނީ ގިނަ ހަރަކާތްތަކެއް ކުރިއަށްގެންގޮސްފައެވެ. މީގެތެރޭގައި ފެމިލިއަރައިޒޭޝަން ދަތުރު، ވެބިނާ، އަދި އެކި ޖޮއިންޓް ކެމްޕެއިންތައް ހިމެނެއެވެ.\nވިޒިޓް މޯލްޑިވްސް އިން މި އަހަރު ބައިވެރިވި އެންމެ ބޮޑު އެއް ފެއާކަމުގައިވާ ޢަރަބިއަން ޓްރެވެލް މާޓް 2021 އަކީވެސް މެދުއިރުމަތީ މާކެޓްގައި ކުރިއަށްދިޔަ ފެއާއެކެވެ.